આજે બેન્જોની જગ્યા ડીજેએ લઈ લીધી છે. બેન્જો ૭૦થી ૮૦ના દાયકામાં ખૂબ જ લોકપ્રિય હતો. ત્યારે સાર્વજનિક ગણેશોત્સવમાં બેન્જો જોવા મળતો, પરંતુ રવિએ જે વાર્તા લખી છે તે અંગે તેણે પૂરું સંશોધન કર્યું હશે. એક છોકરો જે બેન્જો વગાડીને રોજી રળે છે તેના પ્રેમમાં એક વિદેશી યુવતી પડે છે. હું શ્યોર છું કે આ વાર્તા ખરેખર હિટ થશે જ. રવિ સાથે મેં ‘બાલક પાલક’માં કામ કર્યું ત્યારે મને તેની ટેલેન્ટની જાણ થઈ હતી. મને વિશ્વાસ છે કે તેની આ પહેલી ફિલ્મ લોકોને ખૂબ ગમશે.